เรื่องร้องเรียน (ร้องเรียน,ถนน,ความสะอาด) วันที่ 2023-10-17 08:11:03 — แขวงช่องนนทรี เขตยานนาวา กรุงเทพมหานคร
วันที่ 17 ตุลาคม 2566 ร้านอาหาร ดอน อาซาโด ที่หัวมุม ซอยเย็นอากาศ 2 แยก 3  ทิ้งขยะของร้านจำนวนมากไว้ริมถนนซอย  ทำให้เกิดความสกปรกและเบียดบังพื้นผิวของถนนซอยซึ่งเป็นที่สาธารณะ นอกจากนี้ ยังทำให้การเดินรถสวนกันในซอยเป็นไปด้วยความลำบาก  เนื่องจากมีรถยนต์จอดอยู่ริมถนนซอยด้านหนึ่งอยู่ด้วย  ทำให้เหลือผิวจราจรน้อยอยู่แล้ว  

ในซอยเย็นอากาศ 2 แยก 3 มีการเก็บขยะสัปดาห์ละ 3 วัน คือในคืนวันอังคาร วันพฤหัสบดี และวันเสาร์ เวลาประมาณ 22.00 น.  ดังนั้น ในวันที่ไม่มีบริการเก็บขยะในซอยนี้  ร้านอาหาร ควรเก็บขยะรอไว้ภายในบริเวณร้านก่อน  และนำออกมาเฉพาะในเวลากลางคืนของวันที่มีบริการเก็บขยะเท่านั้น  มิใช่นำขยะออกมาทิ้งไว้ริมถนนซอยแบบข้ามคืนข้ามวัน  ทำให้เกิดปัญหาเรื่องความสกปรกและกลิ่นเหม็น   เป็นที่เดือดร้อนแก่คนที่สัญจรบนถนนซอย ทั้งโดยการเดินเท้าหรือทางรถยนต์ 

ขอให้สำนักงานเขตดำเนินการกับร้านอาหารเรื่องการทิ้งขยะด้วยค่ะ ผู้เดือดร้อนเคยร้องเรียนไปแล้วหลายครั้ง  แต่
ร้านอาหารแห่งนี้ยังคงทิ้งถุงขยะล้ำเข้ามาบนผิวการจราจรของถนนซอยบ่อยๆ